ΓΡΑΠΤΗ ΕΡΩΤΗΣΗ E-0951/01

υποβολή: Christopher Huhne (ELDR) προς την Επιτροπή

(28 Μαρτίου 2001)

Θέμα: Περιορισμοί στη χρήση των φθαλικών ενώσεων

Είναι ικανοποιημένη η Επιτροπή από το γεγονός ότι το ισχύον καθεστώς περιορισμών στη χρήση των φθαλικών ενώσεων επαρκεί για την αντιμετώπιση των κινδύνων που ενδέχεται να προκύψουν; Ειδικότερα, εξετάζει το ενδεχόμενο να μην τεθούν περιορισμοί μόνο στα παιγνίδια των μικρών παιδιών την περίοδο της οδοντοφυίας αλλά και σε άλλα παιγνίδια, σταλικά συσκευασίας, στα πατώματα και τα παράθυρα από PVC, στα καλλυντικά και στα γαλακτοχρώματα; Προτίθεται η Επιτροπή να αναφέρει περιληπτικά την τεκμηριωμένη επιστημονικά πιθανή συμβολή ορισμένων επιπέδων φθαλικών ενώσεων στην ορμονική δυσλειτουργία ή σε προβλήματα ανωμαλιών αναπαραγωγής; Γνωρίζει άραγε η Επιτροπή την ύπαρξη εναλλακτικών προϊόντων που θα μπορούσαν να χρησιμοποιηθούν και να επιφέρουν τα ίδια επιθυμητά αποτελέσματα χωρίς όμως να δημιουργούν τις ίδιες παρενέργειες;

Απάντηση του κ. Liikanen εξ ονόματος της Επιτροπής

(11 Ιουνίου 2001)

Η χρήση έξι φθαλικών εστέρων στα παιχνίδια και στα προϊόντα παιδικής φροντίδας τα οποία κατά τη χρήση μπαίνουν στο στόμα παιδιών ηλικίας μικρότερης των τριών ετών αποτελεί αντικείμενο προσωρινής απαγόρευσης στο πλαίσιο της οδηγίας 92/59/ΕΟΚ του Συμβουλίου της 29ης Ιουνίου 1992, για τη γενική ασφάλεια των προϊόντων(1), εν αναμονή μιας μόνιμης απαγόρευσης σύμφωνα με την οδηγία του Συμβουλίου 76/769/ΕΟΚ, της 27ης Ιουλίου 1976, που αφορά περιορισμούς κυκλοφορίας στην αγορά και χρήσεως επικίνδυνων ουσιών και παρασκευασμάτων(2).

Η Επιτροπή ενέκρινε το Νοέμβριο του 1999 μια πρόταση περιορισμού κυκλοφορίας στην αγορά και χρήσης μερικών φθαλικών εστέρων στα παιχνίδια. Η πρόταση της Επιτροπής συνίσταται στην απαγόρευση της χρήσης εξι φθαλικών εστέρων στα παιχνίδια και στα προϊόντα παιδικής φροντίδας τα οποία κατά τη χρήση μπαίνουν στο στόμα παιδιών ηλικίας μικρότερης των τριών ετών, καθώς και στην απαίτηση επισήμανσης άλλων παιχνιδιών που μπορούν να μπουν στο στόμα ενώ δεν προορίζονται για τη χρήση αυτή.

Η πρόταση της Επιτροπής εξετάζεται σήμερα από το Κοινοβούλιο και το Συμβούλιο σύμφωνα με το άρθρο 251 (πρώην άρθρο 189β) της συνθήκης ΕΚ.

Οι πιθανοί κίνδυνοι για τηνγεία και το περιβάλλον από τους φθαλικούς εστέρες που χρησιμοποιούνται ευρέως αξιολογούνται σήμερα στο πλαίσιο του κανονισμού του Συμβουλίου (ΕΟΚ) αριθ. 793/93, της 23ης Μαρτίου 1993, για την αξιολόγηση και τον έλεγχο των κινδύνων από τιςπάρχουσες ουσίες(3). Καθώς τα παραπάνω αποτελούν εκτεταμένες αξιολογήσεις όλων των διαθέσιμων στοιχείων σχετικά με την τοξικότητα και τις επιπτώσεις των χημικών ουσιών, καλύπτοντας όλες τις περιπτώσειςπό τις οποίες γίνεται η έκθεση από όλες τις γνωστές χρήσεις, η Επιτροπή θα περίμενε να έχει μια εις βάθος ανάλυση των πιθανών ενδοκρινικών διαταραχών και των επιπτώσεων της τοξικότητας των φθαλικών εστέρων στην αναπαραγωγή. Τα αποτελέσματα των αξιολογήσεων του κινδύνου θα παράσχουν στην Επιτροπή την κατάλληλη επιστημονική βάση προκειμένου να προτείνει περαιτέρω κατάλληλα μέτρα. Επιπλέον, η ιδιαίτερη χρήση των φθαλικών εστέρων στα PVC θίγεται στην Πράσινη Βίβλο της Επιτροπής για το πολυβινυλοχλωρίδιο (PVC)(4). Η Πράσινη Βίβλος συζητήθηκε στο Συμβούλιο και το Κοινοβούλιο εξέδωσε ψήφισμα στις 3 Απριλίου 2001. Σε συνέχεια των συζητήσεων αυτών και των εκτεταμένων διαβουλεύσεων με άλλα ενδιαφερόμενα μέρη, η Επιτροπή σκοπεύει να προτείνει μια κοινοτική στρατηγική για το PVC με στόχο την αντιμετώπιση όλων των εκκρεμών ζητημάτων συμπεριλαμβανομένων και αυτών που αφορούν τη χρήση φθαλικών εστέρων σε αυτές τις εφαρμογές.

Οι αξιολογήσεις του κινδύνου θα επανεξεταστούν λεπτομερώς από την Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE) και θα συνοψίζονται στις συστάσεις της Επιτροπής που θα δημοσιευθούν στην Επίσημη Εφημερίδα. Όπου εντοπίζονται ανεπίτρεπτοι κίνδυνοι η Επιτροπή θα εξετάσει επιπρόσθετα ενδεικνυόμενα μέτρα μείωσης του κινδύνου, στις περιπτώσεις εκείνες για τις οποίες έχουν εκφραστεί ανησυχίες.

Όσον αφορά τη χρήσηποκατάστατων των φθαλικών εστέρων, μελέτες που πραγματοποιήθηκαν κατ'εντολή της Επιτροπής επέτρεψαν τον εντοπισμό ενός αριθμού πιθανώνποκατάστατων των φθαλικών εστέρων και του μαλακού PVC. Για να αποκτήσουμε μια εικόνα των χαρακτηριστικών ασφάλειας των εν λόγωποκατάστατων σε σύγκριση με τους φθαλικούς εστέρες, η Επιτροπή ζήτησε τη γνώμη της Επιστημονικής Επιτροπής για την Τοξικότητα, την Οικοτοξικότητα και το Περιβάλλον (CSTEE). Σε δύο διαφορετικές γνωμοδοτήσεις η CSTEE κατέληξε στο συμπέρασμα ότιπήρχαν σημαντικά κενά στο σύνολο των διαθέσιμων επιστημονικών πληροφοριών για τα πιθανάποκατάστατα, τα οποία πρέπει να καλυφθούν προκειμένου ναποστηριχθεί η ασφαλής χρήση τους. Η Επιτροπή παραμένει αισιόδοξη ότι τέτοιες πληροφορίες θα είναι διαθέσιμες στο προσεχές μέλλον.

(1) ΕΕ L 228 της 11.8.1992.

(2) ΕΕ L 262 της 27.9.1976.

(3) ΕΕ L 84 της 5.4.1993.

(4) COM(2000)469 τελικό.